नरवानर गण
यह नरवानरों में सबसे अधिक आद्य है और प्रमुखत: मैडागास्टर द्वीप में पाया जाता है। यह घने बालोंवाला, सामान्यत: छोटा, रात्रिचर तथा वृक्षवासी प्राणी है। इसके हाथ पैर मध्यमान से कुछ अधिक लंबे, कान नुकीले, बड़े और चलायमान तथा आँखे बहुत बड़ी होती हैं। इसका मुख अपेक्षाकृत लंबा और शृंगाल के समान थूथनवाला होता है। पूँछ लंबी, किंतु अपरिग्राही (nonprehensile), होती है। दाँत गणना में नरवानरों की लाक्षणिक संख्या के अनुसार ही होते हैं। इंद्री (Indri) नामक लीमर सबसे बड़ा है। इसकी लंबाई तीन फुट के लगभग होती है। अन्य निशाकपियों के नाम आई-आई (Aye-aye) तथा लोरिस (Loris) हैं, जिनमें थोड़े बहुत अंतर के साथ उपर्युक्त विशेषताएँ पाई जाती हैं।
अरविन्द नेत्र चिकित्सालय
अरविन्द नेत्र चिकित्सालय (Aravind Eye Care System) भारत के तमिलनाडु के मदुरै स्थित एक अशासकीय नेत्र चिकित्सालय है। यह विश्व का सबसे बड़ा एवं सर्वाधिक उत्पादक नेत्र सुरक्षा की सुविधा वाला नेत्रालय है। इसकी स्थापना सन् १९७६ में डॉ जी वेंकटस्वामी ने की थी।